ananddey/assamese-wiki-corpus huggingface dataset:
মাইনা নন্দিনী

মাইনা নন্দিনী (জন্ম: ২১ মে') এগৰাকী ভাৰতীয় অভিনেত্ৰী আৰু টেলিভিছন ব্যক্তিত্ব, যিয়ে প্ৰধানকৈ তামিল চলচ্চিত্ৰ আৰু টেলিভিছন অনুষ্ঠানত অভিনয় কৰে। তেওঁ সাৰাভানান মীনাক্ষী (দ্বিতীয় ছিজন)ত মাইনা ৰেৱতী, চিন্না থাম্বীত আলাবাৰাই মাইনা আৰু বিশেষকৈ অৰণমণৈ ৩ (২০২১)ত ময়নাবতীৰ চৰিত্ৰত কৰা অভিনয়ৰ বাবে পৰিচিত। তেওঁ ২০১৫ চনত ষ্টাৰ বিজয়ত সম্প্ৰচাৰিত হোৱা ৰন্ধন বিষয়ক অনুষ্ঠান কিচেন ছুপাৰ ষ্টাৰ (তৃতীয় ছিজন)ৰ বিজয়ী আছিল। ২০২২ চনত তেওঁ এগৰাকী প্ৰতিযোগী হিচাপে বিগ বছ (তামিল ছিজন ৬)ত অংশগ্ৰহণ কৰিছিল।

তেওঁ বিশেষকৈ ভমছম (২০১০), কেডী বিল্লা খিলাড়ী ৰংগা (২০১৩), ৰোমিঅ' জুলিয়েট (২০১৫), কাঞ্চনা ৩ (২০১৯), নাম্মা ভেট্টু পিল্লাই (২০১৯), পেট্ৰ'মেক্স (২০১৯), অৰণমণৈ ৩ (২০২১) আৰু বিক্ৰম (২০২২) আদিৰ দৰে ছবিত অভিনয় কৰাৰ বাবে পৰিচিত।

প্ৰাৰম্ভিক জীৱন

তামিলনাডুৰ মাদুৰাইৰ এখন ভিতৰুৱা চহৰত ২১ মে'ত ৰাজেন্দ্ৰন আৰু ৰাণীৰ ঔৰসত নন্দিনী ৰাজেন্দ্ৰনৰ জন্ম হৈছিল। নন্দিনীয়ে মাদুৰাইৰ মীনাক্ষী মেট্ৰিকুলেচন স্কুল আৰু আন্না নগৰৰ আম্বিকা কলেজ অৱ আৰ্টছ এণ্ড ছায়েন্সত অধ্যয়ন কৰিছিল, য’ত তেওঁ ব্যৱসায় প্ৰশাসনৰ স্নাতক ডিগ্ৰী সম্পূৰ্ণ কৰিছিল। অৱশ্যে ডিগ্ৰী সম্পূৰ্ণ কৰাৰ পাছত তেওঁ সময় অতিবাহিত কৰাৰ মাধ্যম হিচাপে কেইখনমান টেলিভিছন ধাৰাবাহিকত অভিনয় কৰাৰ সিদ্ধান্ত লৈছিল।

কৰ্মজীৱন

নন্দিনীয়ে তেওঁৰ অভিনয় জীৱনৰ পাতনি মেলিছিল ভেনিলে কাবাডী কুজু নামৰ ছবিখনৰ জৰিয়তে, য’ত তেওঁ এটা নামবিহীন সৰু চৰিত্ৰত অভিনয় কৰিছিল। পিছলৈ তেওঁ ধেমেলীয়া ৰিয়েলিটি শ্ব’ কালক্কা পোভাডু য়াৰুত এগৰাকী প্ৰতিযোগী হিচাপে অংশগ্ৰহণ কৰি টেলিভিছন জগতত আত্মপ্ৰকাশ কৰে। ২০১০ চনত পৰিচালক পাণ্ডিৰাজে তেওঁক ভমছম নামৰ ছবিখনত এটা চৰিত্ৰৰ বাবে প্ৰস্তাৱ দিয়ে। তেওঁ সেই প্ৰস্তাৱত সন্মতি জনায় আৰু ছৰছু নামৰ এটা সহযোগী চৰিত্ৰত অভিনয় কৰে। ইয়াৰ পিছত তেওঁ কেডী বিল্লা খিলাড়ী ৰংগা (২০১৩), ভেল্লাইক্কাৰা দুৰাই (২০১৪) আৰু ৰোমিঅ' জুলিয়েটৰ দৰে ছবিত অভিনয় কৰে। ২০১৬ চনত তেওঁ সাৰাভানান মীনাক্ষী (তৃতীয় ছিজন) নামৰ ধাৰাবাহিকখনত মুখ্য মহিলা চৰিত্ৰৰ বান্ধৱীৰ চৰিত্ৰত অভিনয় কৰি টেলিভিছন অভিনেত্ৰী হিচাপে কেৰিয়াৰ আৰম্ভ কৰে। ধাৰাবাহিকখনত তেওঁৰ অভিনয়ে যথেষ্ট উচ্চ প্ৰশংসা লাভ কৰিছিল। সেই চৰিত্ৰটোৰ নাম "মাইনা"ৰ বাবেই তেওঁ পিছলৈ যথেষ্ট জনপ্ৰিয় হৈ পৰে। ইয়াৰ উপৰি তেওঁ অমুধা অৰু আচাৰ্যকুৰি, পাণ্ডিয়ান ষ্টোৰ্ছ, অৰণমণৈ কিলি আৰু চিন্না থাম্বীৰ দৰে টেলিভিছন শ্ব’তো অংশ লৈছে। ২০২২ চনত অভিনেতা কমল হাছানে নন্দিনীক তেওঁৰ একচন ধৰ্মী ছবি বিক্ৰমত এটা গুৰুত্বপূৰ্ণ চৰিত্ৰৰ বাবে অনুৰোধ কৰে। তেওঁ এই অফাৰ গ্ৰহণ কৰে আৰু ছবিখনত অভিনেতা বিজয় সেতুপতিৰ বিপৰীতে অভিনয় কৰে। সেই বছৰৰে শেষৰফালে মুক্তি পোৱা চৰ্দাৰ ছবিত তেওঁ এজন নাট্য শিল্পী হিচাপে এটা কেমিঅ' চৰিত্ৰত অভিনয় কৰে।

তেওঁ ২০২১ চনৰ ৱেব ধাৰাবাহিক নৱেম্বৰ ষ্টৰীত তামান্না, জি এম কুমাৰ আৰু পশুপতিৰ সৈতে এটা গুৰুত্বপূৰ্ণ চৰিত্ৰত অভিনয় কৰিছিল। এই ধাৰাবাহিকখনৰ জৰিয়তে নন্দিনীয়ে ৱেব ধাৰাবাহিক জগতত খোজ পেলাইছিল।

ব্যক্তিগত জীৱন

২০১৭ চনৰ জানুৱাৰী মাহত নন্দিনীয়ে তেওঁৰ দীৰ্ঘদিনীয়া প্ৰেমিক কাৰ্তিকেয়নৰ (কাৰ্তিক) সৈতে বিবাহপাশত আবদ্ধ হয়। অৱশ্যে তেওঁলোকৰ বিবাহৰ ৬ মাহৰ পিছতে দম্পতীহালৰ মাজত হোৱা এক বুজা-বুজিৰ অভাৱৰ বাবে কাৰ্তিকে আত্মহত্যা কৰে। ২০১৯ চনত তেওঁ পুনৰ বিবাহপাশত আবদ্ধ হয়। এইবাৰ তেওঁ টেলিভিছন অভিনেতা তথা কমেডিয়ান যোগেশ্বৰমক বিয়া কৰায় আৰু ২০২০ চনত এই দম্পতীহাল এটি সন্তানৰ পিতৃ-মাতৃ হয়। তেওঁ শ্ৰীলংকাৰ কণ্ঠশিল্পী তথা গীতিকাৰ দিনেশ কানাগাৰত্নমৰ খুৰাক/বৰদেউতাকৰ পুত্ৰ।

তথ্যসূত্ৰ

বাহ্যিক সংযোগ

শ্ৰেণী:ভাৰতীয় টেলিভিছন অভিনেত্ৰী
হট ফুট পাউদাৰ

হট ফুট পাউদাৰ আফ্ৰিকান আমেৰিকান হুডু জাতিৰ লোকসকলে যাদুৰে অবাঞ্চিত মানুহক খেদি পঠিয়াবলৈ ব্যৱহাৰ কৰা দেখা যায়।

বিৱৰণ

ইয়াত বনৌষধি আৰু খনিজ পদাৰ্থৰ মিশ্ৰণ, প্ৰায় সদায় জলকীয়াৰ গুড়ি, নিমখ, মছলা, আৰু জালুকৰ গুড়ি অন্তৰ্ভুক্ত। আন উপাদান যেনে ভেকুলীৰ বাহ, চালফাৰ, শ্মশান বা কবৰস্থানৰ মলি কেতিয়াবা যোগ কৰা হয়। ইয়াৰ উপৰিও ই গুফাৰ ডাষ্ট(ধুলি)ৰ কিছুমান ওপৰাওপৰিকৈ ব্যৱহাৰ কৰা দেখুৱায়, যিয়ে অস্থিৰতাৰ সৃষ্টি কৰে আৰু মানুহক আঁতৰি যাবলৈ বাধ্য কৰি পেলায় বুলি জনা যায়।

উৎপত্তি

আফ্ৰিকান-আমেৰিকান সম্প্ৰদায়ৰ ওপৰত গৱেষণা কৰা কিছুমান পণ্ডিতৰ মতে হট ফুট পাউদাৰ হয়তো পৰম্পৰাগত প্ৰথা নহয় বৰঞ্চ পৰম্পৰাগত "ৱাকিন ফুট"ৰ বাণিজ্যিক সংস্কৰণো হ'ব পাৰে। ৱাকিন ফুট হৈছে পৰম্পৰাগত আফ্ৰিকান-আমেৰিকান হুডুত তৈয়াৰী পাউদাৰ, যাতে মানুহক বিভ্ৰান্ত কৰে, যাৰ ফলত তেওঁলোকে বিভ্ৰান্তিকৰ অৱস্থাত যেনিতেনি ঘুচি যাব পাৰে।
পশ্চিম আফ্ৰিকাৰ ফুট ট্ৰেক মেজিকৰ পৰা এই প্ৰথা প্ৰভাৱিত হৈছিল, য’ত পশ্চিম আফ্ৰিকাৰ মানুহে এজন ব্যক্তিৰ ভৰিৰ খোজ এই উপাদানৰ সৈতে সংযুক্ত হৈ ব্যক্তিৰ গতিবিধি নিয়ন্ত্ৰণ কৰে। আটলাণ্টিক অতিক্ৰম কৰা দাস ব্যৱসায়ৰ সময়ত ইয়াক আমেৰিকালৈ অনা হৈছিল।

আমেৰিকান হুডু

আমেৰিকাৰ কৃষ্ণাংগ লোকসকলে উত্তৰ আমেৰিকাৰ বনৌষধি, শিপা আৰু প্ৰাণীৰ অংশৰ দৰে আমেৰিকান সামগ্ৰী ব্যৱহাৰ কৰি এজন ব্যক্তিৰ ভৰিৰ খোজৰ সৈতে মিলাই গুড়ি তৈয়াৰ কৰি জোতা বা ভৰিৰ খোজত (ভৰিৰ ছাপ) ছটিয়াই "ব্যক্তিজনক হুডু" কৰা এই প্ৰথা আফ্ৰিকান-আমেৰিকান হৈ পৰে।" হেৰী এম হায়াটে হট ফুট পাউদাৰৰ বাবে কেইবাটাও মিশ্ৰণ আৰু স্পেল সংগ্ৰহ কৰিছিল।
তেওঁ সংগ্ৰহ কৰা হট ফুট নিয়োগ কৰাৰ কিছুমান পদ্ধতি হ’ল- ভুক্তভোগীৰ জোতা বা কাপোৰত সামান্য পৰিমাণ নিঃসৰণ কৰা, ভুক্তভোগীৰ ভৰিৰ খোজৰ সৈতে মিহলি কৰা, বা ভুক্তভোগীৰ নাম থকা কাগজ এখনত হট ফুট পাউদাৰ মিলাই বটলত ভৰাই নদীত পেলোৱা।

শ্ৰেণী:যাদুবিদ্যা
উমেশ বৈশ্য

উমেশ বৈশ্য (, জন্ম: ৩ অক্টোবৰ,১৯৩৯- মৃত্যু: ১ আগষ্ট,১৯৯৮) হৈছে এগৰাকী অসমীয়া শিল্পী,শিক্ষাবিদ, সাহিত্যিক।

জন্ম পৰিচয়

উমেশ বৈশ্যৰ জন্ম হৈছিল ১৯৩৯ চনৰ ৩ অক্টোবৰত নলবাৰী জিলাৰ বালিলেচা গাঁৱত। তেওঁৰ পিতৃ স্বৰ্গীয় বন্তিৰাম বৈশ্য আৰু মাতৃ স্বৰ্গীয়া পৱিত্ৰপ্ৰিয়া বৈশ্য। পিতৃ-মাতৃৰ তেওঁ জ্যেষ্ঠ সন্তান।শীৰ্ষক গ্ৰন্থখনত উমেশ বৈশ্যৰ "তই যুক্তি যুদ্ধ কৰ" পুথিখনৰ কবিতা এটিৰ তলৰ শাৰীকেইটাৰ উদ্ধৃতি দিছে:

অসম সাহিত্য সভাৰ প্ৰাক্তন সভাপতি বীৰেণ বৰকটকীয়ে ১৯৮১ চনৰ তিনিচুকীয়া অধিবেশনৰ নাহেন্দ্ৰ পাদুন সম্পাদিত "অসম সাহিত্য সভা পত্ৰিকা"ত উমেশ বৈশ্য ৰ "মিলন" কাব্য খনক অম্বিকাগিৰী ৰায়চৌধুৰী ৰ "তুমি" কাব্য ৰ সৈতে তুলনা কৰিছে।

পদ্মভূষণ বেণুধৰ শৰ্মাই তেখেতৰ "মৰমৰ কাৰেং" পুথিখনত উমেশ বৈশ্য ৰ সাহিত্যনুৰাগৰ বিষয়ে খুউব সুন্দৰকৈ উল্লেখ কৰিছে।

উমেশ বৈশ্যই ১৯৭৮ চনত "বৰ্তমান শিক্ষা পদ্ধতিৰ আমুল পৰিবৰ্তনৰ উপায়" শীৰ্ষক এলানি কৰ্মপদ্ধতি প্ৰস্তুত কৰি সেই সময়ৰ প্ৰখ্যাত জনতা পাৰ্টীৰ নেতা ভাৰতৰত্ন জয়প্ৰকাশ নাৰায়ণৰ অনুমোদন বিচাৰি তেওঁক পাটনাত লগ কৰিবলৈ তথা ভাৰতৰ বিভিন্ন প্ৰদেশৰ শিক্ষা পদ্ধতিৰ বুজ ল'বলৈ বন্ধুদ্বয় মাণিক চন্দ্ৰ দত্ত আৰু ৰমানাথ গোস্বামী ৰ লগত সেই বছৰৰে ১১ অক্টোবৰৰ পৰা এমাহ কাল ভাৰত ভ্ৰমণ কৰে।

এই প্ৰবন্ধটো প্ৰকাশৰ পিছত হোৱা চৰ্চা সম্পৰ্কে তেওঁ নিজৰ ডায়েৰীত এইদৰে উল্লেখ কৰিছে:

উমেশ বৈশ্যৰ ১৯৯০ চনত ৰচিত "ভূপেন হাজৰিকাৰ সাংস্কৃতিক জীৱন--এটি পৰ্যালোচনা" শীৰ্ষক প্ৰবন্ধটো তেওঁৰ প্ৰতি শ্ৰদ্ধাঞ্জলি জনাই ইংলেণ্ড ৰ পৰা প্ৰকাশিত "লুইতৰ পৰা টেমচলৈ" আলোচনী খনে ২০১১ চনত প্ৰকাশ কৰে।

১৯৭০ চনত স্থাপিত বৃহত্তৰ বিৰুবাৰী ৰঙালী বিহু সমিতিৰ বড়ো মণিপুৰী নেপালী বঙালী শীৰ্ষক উদ্বোধনী গীতটোৰ ৰচনা আৰু সুৰ উমেশ বৈশ্য ই কৰিছিল।

তেখেতে ১৯৮০ চনত নিজৰ তত্ত্বাৱধানত "সুৱাগী" নামেৰে এখন দুমহীয়া আলোচনীও প্ৰকাশ কৰে।

মৃত্যু

১৯৯৮ চনৰ ১ আগষ্টত ৫৯ বছৰ বয়সত উমেশ বৈশ্যৰ বিয়োগ ঘটে।

অসমৰ অগ্ৰণী প্ৰকাশণ গোষ্ঠী "বাণী প্ৰকাশ" এ ২০১৮ চনত বৈশ্যৰ স্মৃতিচাৰণ আৰু মূল্যায়ন সম্পৰ্কীয় ৪০০ পৃষ্ঠাৰ "শিল্পীপ্ৰাণ উমেশ বৈশ্য" শীৰ্ষক এখনি গ্ৰন্থ প্ৰকাশ কৰে।

তথ্যউৎস

শ্ৰেণী:মৃত ব্যক্তি
জাংদাও বডোচা

জাংদাও বডোচা এগৰাকী বড়ো ভাষাৰ চলচ্চিত্ৰ পৰিচালক, চিত্ৰগ্ৰহণকাৰী আৰু সম্পাদক। তেওঁ চলচ্চিত্ৰ পৰিচালনা বিষয়ত ভাৰতীয় চলচ্চিত্ৰ আৰু দূৰদৰ্শন প্ৰতিষ্ঠানৰ (FTII) ডিপ্লোমাধাৰী। ৰাষ্ট্ৰীয় চলচ্চিত্ৰ বঁটা বিজয়ী বড়ো ভাষাৰ প্ৰথম পূৰ্ণদৈৰ্ঘ্যৰ কাহিনী-ছবি আলায়াৰণৰ তেওঁ পৰিচালনা, চিত্ৰগ্ৰহণ আৰু সম্পাদনা কৰিছিল। তেওঁ পৰিচালনা কৰা দ্বিতীয়খন কাহিনী ছবি হ’ল হাগ্ৰামায়াও জিনাহাৰি। তেওঁ বহুকেইখন তথ্যচিত্ৰও নিৰ্মাণ কৰিছে।

প্ৰাৰম্ভিক আৰু শিক্ষা জীৱন

১৯৫৯ চনৰ ১৩ জুলাইত ওদালগুৰি জিলাত বডোচাৰ জন্ম হয়। তেওঁৰ দেউতাকৰ নাম আছিল ৰাধিকা ৰঞ্জন ব্ৰহ্ম আৰু মাকৰ নাম হাৰানি ব্ৰহ্ম। স্কুলীযা শিক্ষা কোকৰাঝাৰত। কলেজীয়া শিক্ষা শ্বিলঙৰ পৰা। কলেজত থাকোঁতে তেওঁ মন কৰে যে সকলো প্ৰধান প্ৰধান ভাৰতীয় ভাষাত চলচ্চিত্ৰ নিৰ্মাণ হৈছে, কিন্তু বড়ো ভাষাত কোনো চলচ্চিত্ৰ তেতিয়ালৈ নিৰ্মাণ হোৱা নাই। সেয়েহে ছবি নিৰ্মাণ কলা-কৌশল শিকিবলৈ তেওঁ পুনাৰ ভাৰতীয় চলচ্চিত্ৰ আৰু দূৰদৰ্শন প্ৰতিষ্ঠানলৈ (FTII) যোৱাৰ বাবে মনস্থ কৰে। এনেতে ১৯৮১ চনত এখন আলোচনীত মুম্বাইৰ জেভিয়াৰ্চ ইঞ্চটিটিউট অৱ মাচ কমিউনিকেচনৰ উল্লেখ পাই তাত কিবা প্ৰকাৰে এবছৰীয়া বেচিক ফিল্ম মেকিঙৰ পাঠ্যক্ৰম এটাত নাম ভৰ্তি কৰে। তাৰপিছত পুনাৰ ভাৰতীয় চলচ্চিত্ৰ আৰু দূৰদৰ্শন প্ৰতিষ্ঠানত নাম ভৰ্তি কৰে। তাত প্ৰথম দুবছৰত তেওঁ ছবি নিৰ্মাণৰ সকলো বিষয়- যেনে চিত্ৰগ্ৰহণ, সম্পাদনা, শব্দগ্ৰহণ, পৰিচালনা আদিৰ বিষয়ে শিক্ষাগ্ৰহণ কৰে। তৃতীয় অৰ্থাৎ চূড়ান্ত বৰ্ষতহে তেওঁ চলচ্চিত্ৰ পৰিচালনা সম্পৰ্কীয় বিশেষীকৃত পাঠ্যক্ৰম নিৰ্বাচন কৰে।

চলচ্চিত্ৰ নিৰ্মাণ

ভাৰতীয় চলচ্চিত্ৰ আৰু দূৰদৰ্শন প্ৰতিষ্ঠানত পঢ়ি থকা অৱস্থাতে, তৃতীয় চেমিষ্টাৰৰ অন্তত কোকৰাঝাৰৰ কেইজনমান স্থানীয় ব্যক্তিৰ আৰ্থিক সহযোগত আলায়াৰণৰ শ্বুটিং আৰম্ভ কৰে। ১৯৮৪ৰ ১৩ মাৰ্চত ছবিখনৰ মুহূৰত হয় আৰু ১৯৮৬ৰ ১৩ মাৰ্চত কোকৰাঝাৰৰ গঙ্গা টকীজত ছবিখনে মুক্তি পায়। বড়ো দৰ্শকসকলে আলায়ৰণক আদৰি লয়। কোকৰাঝাৰত ই এমাহ জুৰি চলে। মাজেমাজে ইয়াৰ ৪-৫টা দৰ্শনীও অনুষ্ঠিত কৰিবলগীয়া হয়।

১৯৯৬ চনত তেওঁৰ দ্বিতীয় কাহিনী ছবি হাগ্ৰামায়াও জিনাহাৰি মুক্তি পায়। অবিশ্বাসনীয় কম বাজেটেৰে, অপেছদাৰী অভিনয়-শিল্পী আৰু ন-শিকাৰুৰ প্ৰডাকচন ইউনিটেৰে অৰণ্য বিষয়ক এই ছবিখন নিৰ্মাণ কৰি উলিয়াইছিল। আলায়ৰণ আৰু হাগ্ৰামায়াও জিনাহাৰি দুয়োখনৰে চিত্ৰগ্ৰহণ আৰু সম্পাদনাৰ কামো কৰিছে।

গুৱাহাটী দূৰদৰ্শন কেন্দ্ৰৰ বাবে লোককথাৰ ওপৰত ভিত্তি কৰি ১৪টা খণ্ডৰ থ্ৰি-ডি চুটি এনিমেচন ছবি নিৰ্মাণ কৰিছে।

বডোচাই আন কেইবাখনো চলচ্চিত্ৰ আৰু তথ্যচিত্ৰও নিৰ্মাণ কৰিছে।
হাগ্ৰামায়াও জিনাহাৰিৰ বাবে পৰিবেশ, সংৰক্ষণ, পৰিৰক্ষণ শিতানত ছবিখনে শ্ৰেষ্ঠ ছবিৰ ১৯৯৫ৰ ৰাষ্ট্ৰীয় চলচ্চিত্ৰ বঁটা।

তথ্য উৎস

বাহ্যিক সংযোগ

শ্ৰেণী:অসমৰ ব্যক্তি
শ্ৰেণী:বড়ো জনগোষ্ঠীৰ ব্যক্তি
শ্ৰেণী:অসমৰ চলচ্চিত্ৰ পৰিচালক
শ্ৰেণী:বড়ো ভাষাৰ চলচ্চিত্ৰ পৰিচালক
শ্ৰেণী:অসমৰ চিত্ৰগ্ৰহণকাৰী
শ্ৰেণী:ভাৰতীয় চলচ্চিত্ৰ আৰু দূৰদৰ্শন প্ৰতিষ্ঠানৰ প্ৰাক্তন শিক্ষাৰ্থী
শ্ৰেণী:ভাৰতৰ চলচ্চিত্ৰ সম্পাদক
২০০১ৰ অসম বিধানসভা নিৰ্বাচন

২০০১ৰ অসম বিধানসভা নিৰ্বাচন অসমৰ একাদশ বিধানসভা গঠন কৰিবলৈ অনুষ্ঠিত হয়। ভোটদানৰ হাৰ আছিল ৭৫.০৫%। এই নিৰ্বাচনে গুপ্তহত্যা, বিত্তীয় সংকট আদিয়ে জুৰুলা কৰা অসম গণ পৰিষদৰ চৰকাৰখনৰ পতন মাতি আনিছিল। ৭১খন আসনেৰে নিৰংকুশ সংখ্যাগৰিষ্ঠতা লাভ কৰি ভাৰতীয় জাতীয় কংগ্ৰেছে তৰুণ গগৈৰ নেতৃত্বত চৰকাৰ গঠন কৰে। ২০খন আসন লাভ কৰি অগপই বিৰোধীৰ আসনত বহে।

নিৰ্বাচনত অংশগ্ৰহণকাৰী দল

এইটো নিৰ্বাচনত মুঠ ২৭টা ৰাজনৈতিক দলে অংশগ্ৰহণ কৰে। ইয়াৰে ৫টা ৰাষ্ট্ৰীয়, ১২টা ৰাজ্যিক আৰু ১০টা পঞ্জীভূক্ত, কিন্তু নিৰ্বাচন আয়োগৰ স্বীকৃতি নোপোৱা দল আছিল। ৩৯৩জন লোকে নিৰ্দলীয় সদস্যৰূপে অৱতীৰ্ণ হয় আৰু ইয়াৰে ১৯জন বিধানসভালৈ নিৰ্বাচিত হৈ আহে।
ক্ৰমিক নং দলৰ নাম দলৰ স্থিতিপ্ৰতিদ্বন্দ্বিতা কৰা আসন লাভ কৰা আসন লাভ কৰা ভোটৰ শতাংশ প্ৰতিদ্বন্দ্বিতা কৰা আসনৰ ভোটৰ শতাংশ
১ভাৰতীয় জনতা পাৰ্টি ৰাষ্ট্ৰীয় দল ৪৬ ৮
২ভাৰতৰ কমিউনিষ্ট পাৰ্টি ৰাষ্ট্ৰীয় দল ১৯ ০
৩ভাৰতৰ কমিউনিষ্ট পাৰ্টি (মাৰ্ক্সবাদী) ৰাষ্ট্ৰীয় দল ২২ ০
৪ভাৰতীয় জাতীয় কংগ্ৰেছ ৰাষ্ট্ৰীয় দল ১২৬ ৭১
৫ৰাষ্ট্ৰীয়তাবাদী কংগ্ৰেছ পাৰ্টি ৰাষ্ট্ৰীয় দল ৬২ ৩
৬ অসম গণ পৰিষদ ৰাজ্যিক দল ৭৭ ২০
৭সৰ্বভাৰতীয় তৃণমূল কংগ্ৰেছ ৰাজ্যিক দল২৩১
৮স্বায়ত্বশাসিত ৰাজ্য দাবী সমিতি (প্ৰগতিশীল) ৰাজ্যিক দল৫০
৯স্বায়ত্বশাসিত ৰাজ্য দাবী সমিতি (সংযুক্ত)ৰাজ্যিক দল ৫ ২
১০ভাৰতৰ কমিউনিষ্ট পাৰ্টি (মাৰ্ক্সবাদী-লেলিনবাদী) (লিবাৰেচন) ৰাজ্যিক দল৯০
১১ জনতা দল (চেকুলাৰ)ৰাজ্যিক দল ৫ ০
১২ জনতা দল (সংযুক্ত) ৰাজ্যিক দল ৬ ০
১৩মুছলিম লীগ কেৰালা ষ্টেট কমিটি ৰাজ্যিক দল৬ ০
১৪ ৰাষ্ট্ৰীয় জনতা দল ৰাজ্যিক দল ৬০
১৫ ৰিভ’লুশ্যনাৰী ছচিয়েলিষ্ট পাৰ্টি ৰাজ্যিক দল ৩ ০
১৬ সমতা পাৰ্টি ৰাজ্যিক দল ১৯ ১
১৭ সমাজবাদী পাৰ্টি ৰাজ্যিক দল২৩১
১৮আমৰা বাঙালী পঞ্জীভূক্ত (অস্বীকৃত) দল ১ ০
১৯লোক জনশক্তি পাৰ্টি পঞ্জীভূক্ত (অস্বীকৃত) দল ১১০
২০লোক শক্তি পঞ্জীভূক্ত (অস্বীকৃত) দল ৩০
২১পিপ’লচ্ ডেমোক্ৰেটিক ফ্ৰণ্ট পঞ্জীভূক্ত (অস্বীকৃত) দল ৭০
২২ ভাৰতৰ বিপ্লৱী কমিউনিষ্ট পাৰ্টি (ৰসিত ভাটী) পঞ্জীভূক্ত (অস্বীকৃত) দল ২ ০
২৩ সমাজবাদী জনতা পাৰ্টি (ৰাষ্ট্ৰীয়) পঞ্জীভূক্ত (অস্বীকৃত) দল ৮ ০
২৪ইউনাইটেড বড়ো নেচনেলিষ্ট লিবাৰেচন ফ্ৰণ্ট পঞ্জীভূক্ত (অস্বীকৃত) দল ১৩ ০
২৫ সংযুক্ত সংখ্যালঘূ মৰ্চা, অসম পঞ্জীভূক্ত (অস্বীকৃত) দল ৯ ০
২৬ ইউনাইটেড ৰিজাৰ্ভেচন মুভমেণ্ট কাউঞ্চিল অফ আছাম (URMCA) পঞ্জীভূক্ত (অস্বীকৃত) দল ৭ ০
২৭ ইউনাইটেড ট্ৰাইবেল নেচনেলিষ্টচ্ লিবাৰেচন ফ্ৰণ্ট পঞ্জীভূক্ত (অস্বীকৃত) দল ১ ০
২৮নিৰ্দলীয় ৩৯৩১৯

==বিজয়ী প্ৰাৰ্থীসকল

তথ্য সংগ্ৰহ

শ্ৰেণী:অসমৰ বিধানসভা নিৰ্বাচন
চন্দ্ৰপুৰ, গুৱাহাটী

চন্দ্ৰপুৰ পাহাৰেৰে আবৃত, আৰু ই মূলতঃ এক ঔদ্যোগিক অঞ্চল। ASEB থাৰ্মেল প্ৰকল্পটো চন্দ্ৰপুৰ চহৰৰ প্ৰধান ঔদ্যোগিক প্ৰকল্পসমূহৰ এক অন্যতম প্ৰকল্প। অঞ্চলটোত এনটিচি (NTC) প্ৰকল্পটো বন্ধ কৰি দিয়া হয় আৰু এএছএফচি লিমিটেড (ASFC Ltd.) প্ৰকল্পটো বৰ্তমান কাৰ্যক্ষম অৱস্থাত আছে। এই চহৰখন পবিতৰা আৰু আমচাং নামৰ দুখন বন্যপ্ৰাণী অভয়াৰণ্যৰ সমীপত অৱস্থিত। ৰাজ্যিক আয়লৈ এক বৃহৎ বৰঙণি আগবঢ়াই অহা ’হনুমান খাদ্য সামগ্ৰী’ (মুৰি-চিৰা মিল), ’হনুমান ব্ৰিকছ’ হৈছে এই অঞ্চলটোত চলি থকা দুটা প্ৰধান উদ্যোগ। এই অঞ্চলটো ব্ৰহ্মপুত্ৰ নদীৰ কাষত অৱস্থিত।

তথ্য সংগ্ৰহ

শ্ৰেণী:গুৱাহাটীৰ উল্লেখযোগ্য ঠাই
বে-দেইন্-খলাম

বে-দেইন্-খলাম উত্তৰ পূৰ্বাঞ্চলৰ ’স্কটলেণ্ড’ বুলি অভিহিত শ্বিলঙৰ জয়ন্তীয়া জনগোষ্ঠীৰ লোকসকলে চাৰিদিন ধৰি পালন কৰা এক কৃষিভিত্তিক উৎসৱ। ই জয়ন্তীয়াসকলৰ জাতীয় উৎসৱ। শীতলা দেৱীক পূজা কৰিলে বসন্ত ৰোগ ভাল হোৱা বিশ্বাসৰ দৰে এই উৎসৱ পালন কৰিলে প্লেগ বেমাৰ নাশ হয় বুলি জনবিশ্বাস প্ৰচলিত হৈ আছে। ঘাইকৈ মেঘালয়ৰ জোৱাই চহৰত এই উৎসৱ পালন কৰা হয় আৰু উত্তৰ পূৰ্বাঞ্চলৰ নানা ঠাইৰ জয়ন্তীয়া লোকসকল আহি মিলিত হৈ এই উৎসৱ পালন কৰে। ’বে-দেইন-খলাম’ উৎসৱ কৃষিকাৰ্যৰ সামৰণি পৰাৰ পাছত জুলাই মাহত পালন কৰে। পূৰ্বৰ উত্তৰ কাছাৰ জিলাৰ জয়ন্তীয়া লোকসকলেও এই এই উৎসৱ পালন কৰে।

পৰম্পৰা

বে-দেইন্-খলাম উৎসৱত আৰম্ভণিতে প্ৰধান পুৰোহিত বা লিংডোই পুৱাই মানুহৰ বসতিপ্ৰধান অঞ্চললৈ গৈ কাঠৰ টাঙোন এডালেৰে প্লেগ বেমাৰ খেদাৰ প্ৰতীক হিচাপে মানুহৰ ঘৰৰ চালত কোবায়। ই অসমৰ ম’হ খেদা, মিছিং সকলৰ ’আৰৃগ দবুৰ’ আৰু কামৰূপৰ ’ভেল দিয়া’ উছৱৰ সৈতে সামঞ্জস্য ৰাখিছে। বাঁহ আৰু কাঠৰ বিভিন্ন ৰোগ নিৰাময়ৰ শক্তি আছে বুলি জনবিশ্বাস প্ৰচলিত। ’বে-দেইন্-খলাম’ত ঘৰৰ চালত কোবাই উঠি টাঙোনডাল পানীত পেলাই দিয়া হয়। ’বে-দেইন্-খলাম’ উছৱত কৃষিক্ষেত্ৰত উৎপাদন বৃদ্ধি আৰু বছৰটোলৈ অপায়-অমঙ্গল দূৰ কৰাৰ বাবে আৰাধ্য দেৱতাৰ আগত ছাগলী বলি দি প্ৰাৰ্থনা কৰা হয়। এই উছৱৰ আন এক আমোদজনক বৈশিষ্ট্য হ’ল, কাঠ আৰু বাঁহেৰে নিৰ্মিত ৰথ প্ৰদৰ্শন কৰা। জয়ন্তীয়া বসতিপ্ৰধান সকলো ঠাইৰ লোকে স্থানীয়ভাৱে নিজা নিজা ৰথ সাজি নানা ৰঙচঙীয়া কাগজ আৰু ফুলেৰে সুসজ্জিত কৰি কেইজনমান যুৱকে ৰথখন কান্ধত তুলি নি ৰাইজক প্ৰদৰ্শন কৰায়। ই ’জগন্নাথৰ ৰথযাত্ৰা’ৰ সৈতে মিল থকা পৰ্ব। ’বে-দেইন্-খলাম’ত জোৱাই চহৰৰ প্ৰতিটো অঞ্চলৰ লোকে অঞ্চলভিত্তিক একোখন ৰথ সাজি প্ৰদৰ্শন কৰাৰ পিছত সেই ৰথত হাবিৰ পৰা ’দেইন। খলাম’ নামৰ এবিধ গছ সংগ্ৰহ কৰি কঢ়িয়াই আনে আৰু জোৱাই চহৰৰ মুছিয়াং নামে ঠাইত ৰাখে। পিছদিনা সেই গছবোৰ নিজৰ নিজৰ ঠাইলৈ নি ৰাজহুৱা ঠাইত পুতি তাৰ চাৰিওফালে ৰাইজে মিলি নাচ-গান কৰে। উছৱৰ শেষদিনা পূজা এভাগ কৰি গছবোৰ পানীত বিসৰ্জন কৰে। বিসৰ্জনৰ আগতে গছজোপা স্পৰ্শ কৰিলে, কৰোঁতাৰ মংগল হয় বুলি এক বিশ্বাসৰ প্ৰচলন আছে। ’বে-দেইন্-খলাম’ৰ আন এক আমোদজনক পৰম্পৰা হ’ল, শহুৰ আৰু জোঁৱাইৰ মাজত হোৱা খেল। পৰম্পৰামতে সমাজৰ শহুৰ আৰু জোঁৱাইসকল উত্তৰ আৰু দক্ষিণ নামেৰে দুটা ভাগত বিভক্ত হৈ মুকলি ঠাইত এখন কাঠৰ থাল লৈ ফুটবল খেলাৰ দৰে খেলে। ইয়াৰ ফলত শহুৰ আৰু জোঁৱাইৰ মাজত আন্তৰিকতা বৃদ্ধি হয় বুলি বিশ্বাস কৰা হয়।

তথ্য সংগ্ৰহ

শ্ৰেণী:মেঘালয়ৰ সংস্কৃতি
তেজপুৰ লিচু

তেজপুৰ লিচু অসমৰ তেজপুৰৰ বিভিন্ন অঞ্চলত উৎপাদিত হোৱা এক প্ৰকাৰৰ লিচু। ইয়াৰ বৈজ্ঞানিক নাম, Litchi chinensis। ই Sapindaceae পৰিয়ালৰ অন্তৰ্গত Litchi গণৰ এটা প্ৰজাতি। তেজপুৰ লিচুৰ কিছুমান বিশেষ বৈশিষ্ট্য আছে, বিশেষকৈ ইয়াৰ আকাৰ আৰু ইয়াত থকা কাৰ্বহাইড্ৰেটৰ মাত্ৰাই ইয়াক অন্য লিচুতকৈ পৃথক কৰি তুলিছে। ইলাছি, বিলাতি, বম্বাই, পিঁয়াজী, হালধীয়া আদি হৈছে স্থানীয়ভাৱে উৎপাদন কৰা তেজপুৰ লিচুৰ কিছুমান প্ৰকাৰ।
অসমৰ প্ৰায় প্ৰতিখন জিলাতেই লিচু হয়, যদিও শোণিতপুৰ জিলাতেই সৰ্বাধিক লিচু উৎপাদন কৰা হয়। তেজপুৰ লিচুৰ বিভিন্ন প্ৰকাৰবোৰৰ ভিতৰত বম্বাই আৰু ইলাছিয়েই সৰ্বোৎকৃষ্ট প্ৰকাৰ। কোনোধৰণৰ কৃত্ৰিম ৰসায়ন প্ৰয়োগ নকৰাকৈ সম্পূৰ্ণ জৈৱিক প্ৰক্ৰিয়াৰে উৎপাদিত এই লিচু বিদেশলৈও ৰপ্তানি কৰা হয়। মধ্য প্ৰদেশ, ৰাজস্থান, উত্তৰ প্ৰদেশ আদি ৰাজ্যৰ ফলৰ বজাৰত তেজপুৰ লিচুৰ সমাদৰ থকাৰ লগতে আমেৰিকা, ছুইজাৰলেণ্ড আদি দেশতো ই অতি জনপ্ৰিয়।
তেজপুৰ লিচু শোণিতপুৰ জিলাৰ পৰৱা, ডাৰিকাটি, ভালুকপুং, ওপৰ কছাৰী গাঁও, বান্দৰমাৰী, তামোলবাৰী, খনামুখ, মইলাগাঁও অঞ্চলত উৎপাদন কৰা হয়। ভৌগোলিকভাৱে তেজপুৰ লিচু আৰু ভিতৰত উৎপাদিত হয়।

ভৌগোলিক স্বীকৃতি

২০১৫ চনৰ ৩১ মাৰ্চত চেন্নাইস্থিত ভৌগোলিক স্বীকৃতি প্ৰদানকাৰী মুখ্য কাৰ্যালয়ৰ পৰা উত্তৰ-পূৱৰ অন্য আঠ বিধ উৎপাদৰ সৈতে তেজপুৰ লিচুয়ে ভৌগোলিক স্বীকৃতি লাভ কৰে।
ভৌগোলিক স্বীকৃতি লাভ কৰা উত্তৰ পূৱৰ অন্য আঠ বিধ উৎপাদ হৈছে অসম কাৰ্বি আংলং আদা (অসম), খাছী মেণ্ডাৰিণ (মেঘালয়), লাৰ্জ কাৰ্ডামম (চিকিম), চৰাই চকুৱা জলকীয়া (মিজোৰাম), কচাই নেমু (মণিপুৰ), কুইন মাটিকঁঠাল (ত্ৰিপুৰা), অৰুণাচল কমলা (অৰুণাচল প্ৰদেশ) আৰু নাগালেণ্ড গছ আলু (নাগালেণ্ড)।

তথ্য সংগ্ৰহ

শ্ৰেণী:ভাৰতৰ ভৌগোলিক স্বীকৃতি
ভাৰতীয় জনতা যুৱ মৰ্চা

ভাৰতীয় জনতা যুৱ মৰ্চা ভাৰতৰ অন্যতম প্ৰধান ৰাজনৈতিক দলৰ ভাৰতীয় জনতা পাৰ্টিৰ যুৱ শাখা আৰু পূৰ্বতে ভংগ হোৱা জনতা পাৰ্টিৰ যুৱ শাখা ( ১৯৭৮-১৯৮০ চন)। ১৯৭৮ চনত প্ৰতিষ্ঠিত এই দলৰ প্ৰথম ৰাষ্ট্ৰীয় সভাপতি আছিল কলৰাজ মিশ্ৰ। এই মৰ্চা বিশ্বৰ সৰ্ববৃহৎ যুৱ সংগঠন।

সংগঠন

তেজস্বী সূৰ্য ২০২০ চনৰ পৰা বৰ্তমানলৈকে যুৱ মৰ্চাৰ ৰাষ্ট্ৰীয় সভাপতি আৰু যুৱ মৰ্চাৰ ইতিহাসৰ আটাইতকৈ কম বয়সীয়া সভাপতি। কলৰাজ মিশ্ৰ, প্ৰমোদ মহাজন, ৰাজনাথ সিং, জি কিষাণ ৰেড্ডী, জগত প্ৰকাশ নাড্ডা, উমা ভাৰতী, শিৱৰাজ সিং চৌহান, ধৰ্মেন্দ্ৰ প্ৰধান, অনুৰাগ ঠাকুৰ আৰু পুনম মহাজন আদি বিশিষ্ট নেতাই বিগত সময়ছোৱাত যুৱ মৰ্চাৰ ৰাষ্ট্ৰীয় সভাপতি হিচাপে কাৰ্যনিৰ্বাহ কৰি আহিছে।

সভাপতি তালিকা

#
Portrait
Name
Tenure
At Age of
১

কলৰাজ মিশ্ৰ
১৯৭৮
১৯৮০
৩৭
২

সত্য দেও সিং
১৯৮০
১৯৮৬
৩৫
৩

প্ৰমোদ মহাজন
১৯৮৬
১৯৮৮
৩৭
৪

ৰাজনাথ সিং
১৯৮৮
১৯৯০
৩৭
৫

জগত প্ৰকাশ নাড্ডা
১৯৯০
১৯৯৪
৩০
৬

উমা ভাৰতী
১৯৯৪
১৯৯৭
35
৭

ৰামাশীষ ৰায়
১৯৯৭
২০০০

৮

শিৱৰাজ সিং চৌহান
২০০০
২০০২
৪১
৯

জি কিশান ৰেদ্দী
২০০২
২০০৫
৪২
১০

ধৰ্মেন্দ্ৰ প্ৰধান
২০০৫
২০০৭
৩৬
১১

অমিত থাকেৰ
২০০৭
২০১০

১২

অনুৰাগ ঠাকুৰ
২০১০
২০১৬
৩৬
১৩

পুনম মহাজন
2০১৬
২০২০
৩৬
১৪

তেজশ্বী সূৰ্য
২০২০
বৰ্তমানলৈকে
৩০

তথ্যসূত্ৰ

শ্ৰেণী:ৰাজনৈতিক দল
ক্ল'জ আপ

ক্ল'জ আপ হৈছে অসমৰ চলচ্চিত্ৰ সমালোচক নয়ন প্ৰসাদৰ দ্বাৰা লিখিত আৰু বনফুল প্ৰকাশন গোষ্ঠীৰ দ্বাৰা সংকলিত লেখকৰ ব্যক্তিগত অভিজ্ঞতা-সম্বলিত এখনি চলচ্চিত্ৰ-বিষয়ক গ্ৰন্থ৷ অসমীয়া ভাষাত ৰচিত গ্ৰন্থখনত সন্নিৱিষ্ট হোৱা লেখাসমূহ ইতিপূৰ্বে অসমৰ দৈনিক বাতৰি কাকত আমাৰ অসমত প্ৰকাশিত হৈছিল৷ গ্ৰন্থাকাৰে ২০১৪ চনৰ নৱেম্বৰ মাহত পোনপ্ৰথমবাৰৰ বাবে প্ৰকাশিত হোৱা সমালোচনা-পুথিখনে ভাৰতৰ আঞ্চলিক ভাষাৰ চিনেমাৰ উপৰি বিদেশৰ চলচ্চিত্ৰকাৰৰ কৰ্মৰাজিকো সামৰি লৈছে৷ গ্ৰন্থখনত কেইবাটাও ভিন্নধৰ্মী তথা চলচ্চিত্ৰৰ কলাৰ লগত জড়িত কিছুমান আনুষংগিক লেখা সন্নিৱিষ্ট হৈছে৷

লেখক পৰিচয়

নয়ন প্ৰসাদ হৈছে অসমৰ এগৰাকী চলচ্চিত্ৰ সাংবাদিক-আলোচক প্ৰযোজক, পৰিচালক আৰু অভিনেতা৷ ১৯৫৮ চনত গুৱাহাটীত জন্মগ্ৰহণ কৰা নয়ন প্ৰসাদে শৈশৱৰ সময়তে গুৱাহাটী কেন্দ্ৰৰ শিশু অভিনেতা হিচাপে আত্মপ্ৰকাশ কৰে আৰু পৰৱৰ্তী সময়ত মঞ্চতো অভিনয় কৰে৷ পাছলৈ গুৱাহাটী কেন্দ্ৰত নাট প্ৰযোজকৰূপে কাৰ্যনিৰ্বাহ কৰি ২০১১ আৰু ২০১২ চনত আকাশবাণীৰ বছেৰেকীয়া প্ৰতিযোগিতাত নাট শাখাত পুৰস্কাৰ অৰ্জন কৰে৷ ১৯৮৫ চনত পৰিচালক হিচাপে তেখেতে পোনপ্ৰথমবাৰৰ বাবে হোলী পৰিচালনা কৰে৷ ১৯৯২ চনত তেখেতে সঞ্জীৱ হাজৰিকা পৰিচালিত ৰাষ্ট্ৰীয় পুৰস্কাৰপ্ৰাপ্ত অসমীয়া কথাছবি হলধৰতো অভিনয় কৰে৷ ১৯৯৭ চনত সান্ত্বনা বৰদলৈ পৰিচালিত ছবি অদাহ্যৰ কাৰ্যবাহী প্ৰযোজকৰ দায়িত্ব পালন কৰে৷ ২০০৯ আৰু ২০১২ চনত ৰাষ্ট্ৰীয় নাট্য বিদ্যালয়ৰ 'ভাৰত ৰঙ্গ মহোৎসৱ'ৰ নিৰ্বাচক সমিতিৰ সদস্যৰূপে অংশ লয়৷ ইয়াৰ উপৰি নয়ন প্ৰসাদে ভাৰতীয় চেঞ্চৰ বৰ্ডৰ আঞ্চলিক গোটটোৰ সদস্যৰূপে চাৰিটা বছৰ কাৰ্যনিৰ্বাহ কৰে৷ ২০০০ চনত তেখেতৰ প্ৰবন্ধ সংকলন ইনছাৰ্ট প্ৰকাশিত হয়৷

গ্ৰন্থৰ নেপথ্য

বিশেষ গ্ৰন্থখনৰ পাতনিত লেখক নয়ন প্ৰসাদে উল্লেখ কৰা অনুসৰি, সাংবাদিক মণ্টু শইকীয়াৰ অনুৰোধত তেখেতে আমাৰ অসম কাকতৰ বুধবৰীয়া পৰিপূৰিকাত ক্ল'জ আপ নামেৰে এটি ধাৰাবাহিক শিতানত লিখিছিল৷ মণ্টু শইকীয়াই পাছলৈ গ্ৰন্থকাৰে চপোৱাৰো দায়িত্ব লয় আৰু আমাৰ অসমৰ গোটেইবোৰ লেখা সংগ্ৰহ কৰি লেখকক ছমজায়৷ এইদৰেই গ্ৰন্থখনে বনফুল প্ৰকাশনৰ সহযোগিতাত ২০১৪ চনত প্ৰকাশৰ মুখ দেখে৷

গ্ৰন্থৰ বিষয়বস্তু

কেইবাটাও চুটি-দীঘল প্ৰবন্ধৰে প্ৰস্তুত কৰা এই সংকলনখনত পোলেণ্ডৰ বিখ্যাত পৰিচালক আণ্ড্ৰে ৱাইডাৰ আত্মজীৱনীৰ প্ৰসংগ, জাপানী পৰিচালক আকিৰা কুৰোছাৱাকে ধৰি হিন্দী ভাষাৰ কথাছবি ধোবীঘাত, মেট্ৰ, ভেজা ফ্ৰাইৰ বিষয়ে আলোচনা কৰা হৈছে৷ বিজয় টেণ্ডুলকাৰৰ নাটক, সত্যজিৎ ৰায়ৰ অপুৰ পাঁচালি, কিং লিয়েৰ, অসমীয়া অভিনেতা আদিল হুছেইনৰ কৰ্মকো কিছুমান প্ৰবন্ধত আধাৰ কৰি লোৱা হৈছে৷ গ্ৰন্থখনৰ প্ৰথমটো প্ৰবন্ধ এগৰাকী তৰুণ পৰিচালকৰ বিষয়েত লেখকে ২০০৪ চনত কলিকতা চলচ্চিত্ৰ উৎসৱৰ প্ৰসংগ টানি আনি নিজৰ অভিজ্ঞতা বৰ্ণনা কৰিছে৷ প্ৰবন্ধটোৰ আৰম্ভণিতে আলোচকে কৈছে যে- যিকোনো চলচ্চিত্ৰ উৎসৱলৈ গ'লে প্ৰতিনিধিসকলৰ প্ৰথম কাম দুটা-প্ৰদৰ্শন হ'ব লগা ছবিসমূহৰ তালিকাখন আৰু ছবিসমূহৰ বিষয়ে খৰচি মাৰি জানিবলৈ স্মৰণিকা বা আলোচনীখন সংগ্ৰহ কৰা৷

তথ্যসূত্ৰ

শ্ৰেণী:সমালোচনা
শ্ৰেণী:অসমীয়া গ্ৰন্থ
মুম্বাই বিশ্ববিদ্যালয়

অনানুষ্ঠানিকভাৱে মুম্বাই বিশ্ববিদ্যালয় (MU) নামে জনাজাত মুম্বাই বিশ্ববিদ্যালয় ভাৰতৰ মহাৰাষ্ট্ৰৰ মুম্বাইত অৱস্থিত এখন ৰাজহুৱা আৰু চৰকাৰী বিশ্ববিদ্যালয়। ব্ৰিটিছশাসিত বোম্বে যুগতে যাত্ৰাৰম্ভ কৰা বিশ্ববিদ্যালয়খন ভাৰতৰ পুৰণি শিক্ষানুষ্ঠানৰ ভিতৰত অন্যতম৷

মুম্বাই বিশ্ববিদ্যালয় বিশ্বৰ অন্যতম বৃহৎ বিশ্ববিদ্যালয়। ২০১৩ চনলৈকে বিশ্ববিদ্যালয়খনত ৭১১ খন সংযুক্ত মহাবিদ্যালয় আছিল। বিশ্ববিদ্যালয়খনৰ উপদেষ্টা পৰিষদৰ নিযুক্তিপ্ৰাপ্ত মুৰব্বী হৈছে ৰতন টাটা।

ইতিহাস

১৮৫৪ চনত ছাৰ চাৰ্লছ উডে খচৰা প্ৰস্তুত কৰা "Wood's despatch" অনুসৰি ১৮৫৭ চনত বোম্বে এছ'চিয়েচনৰ ফালৰ পৰা ভাৰতৰ ব্ৰিটিছ ঔপনিৱেশিক চৰকাৰৰ ওচৰত এখন আবেদন দাখিল কৰাৰ পিছত দ্য ইউনিভাৰ্চিটি অৱ বম্বে স্থাপন কৰা হয়। মুম্বাই বিশ্ববিদ্যালয়খন যুক্তৰাজ্যৰ একেধৰণৰ বিশ্ববিদ্যালয়সমূহৰ আৰ্হিত নিৰ্মাণ কৰা হৈছিল, বিশেষকৈ লণ্ডন বিশ্ববিদ্যালয়ৰ আৰ্হিত৷

১৯০৪ চনলৈকে বিশ্ববিদ্যালয়খনে কেৱল পৰীক্ষা অনুষ্ঠিত কৰিছিল, মহাবিদ্যালয়সমূহক অনুমোদন প্ৰদান কৰিছিল, পাঠ্যক্ৰম প্ৰস্তুত কৰিছিল আৰু পাঠ্যক্ৰম প্ৰস্তুত কৰা মহাবিদ্যালয়সমূহৰ বাবে নিৰ্দেশনা প্ৰস্তুত কৰিছিল। ১৯৯৬ চনত বিশ্ববিদ্যালয়খনৰ নাম বম্বে বিশ্ববিদ্যালয়ৰ পৰা মুম্বাই বিশ্ববিদ্যালয়লৈ সলনি কৰা হয়।

১৯৪৯ চনত ৮০ খন সংযুক্ত মহাবিদ্যালয়ৰ সৈতে ছাত্ৰ-ছাত্ৰীৰ নামভৰ্তি আছিল ৪২,২৭২ গৰাকী। ১৯৭৫ চনত এই সংখ্যা হৈছিলগৈ যথাক্ৰমে ১,৫৬,১৯০ আৰু ১১৪।

তথ্যসূত্ৰ

শ্ৰেণী:বিশ্ববিদ্যালয়
শ্ৰেণী:ভাৰতৰ শিক্ষা
ডটাৰছ অৱ প'ল' গ'ড

ডটাৰছ অৱ প'ল' গ'ড হৈছে ৰূপা বৰুৱাৰ দ্বাৰা পৰিচালিত আৰু হেমন্তী চৰকাৰৰ দ্বাৰা সম্পাদিত ২০১৮ চনৰ ভাৰতীয় মেইটেই-ইংৰাজী দ্বিভাষিক তথ্যচিত্ৰ। ঘোঁৰা আৰু ছোৱালীবোৰে ইজনে সিজনক শক্তিশালী কৰাৰ কাহিনীৰ ওপৰত ছবিখন আধাৰিত। ইয়াৰ দ্বাৰা বিপদাপন্ন মেইটেই ঘোঁৰাক (মণিপুৰী পনি) ৰক্ষা কৰা আৰু মহিলাসকলক একেসময়তে প'ল' (মেইটেই: চাগোল কাংজেই) খেলত সৱলীকৰণ কৰাৰ বিষয়টোক গুৰুত্ব দিয়া হৈছে।

প’ল’ ক্ৰীড়াৰ পুৰুষ-প্ৰধান ক্ৰীড়া সমাজত মেইটেই মহিলাসকলে আগবাঢ়ি যোৱাৰ কাহিনী চলচ্চিত্ৰখনত দেখুওৱা হৈছে। ইয়াৰ উপৰিও তেওঁলোকৰ মেইটেই ঘোঁৰা (মণিপুৰী পনি)ৰ সৈতে তেওঁলোকৰ বিশেষ সম্পৰ্কৰ বিকাশৰ কথাও দেখুওৱা হৈছে। বাৰ্ষিক প'ল' প্ৰতিযোগিতাত অংশগ্ৰহণ কৰিবলৈ তেওঁলোকে সদায় নিজৰ সৰ্বশ্ৰেষ্ঠ স্তৰত চেষ্টা কৰে।

চলচ্চিত্ৰখন সাগল কাংজেই (পুৰণি মণিপুৰী: চাকোল কাংচেই)ৰ সৈতে আৰম্ভ হয়। তেওঁ হৈছে প্ৰাচীন কাংলেইপাক (প্ৰাচীন মণিপুৰ)ত যুদ্ধকালীন শান্তি অনুশীলন হিচাপে প'ল'ৰ প্ৰাচীন ৰূপ। এইয়া এক যুদ্ধৰ খেল আছিল। অৰ্থাৎ এই খেলবিধক শান্তিৰ সময়ত স্থাপন কৰা হৈছিল যাতে যোদ্ধাসকলে তেওঁলোকৰ যুদ্ধদক্ষতা অনুশীলন কৰিব পাৰে। বৰ্তমানৰ মণিপুৰ হৰ্চ ৰাইডিং এণ্ড প’ল’ এছ’চিয়েশ্যনৰ উন্নতিৰ লগে লগে ইয়াৰ অন্ত পৰিছিল।

এই ক্ৰীড়াই, ঘোঁৰা আৰু পৃথিৱীৰ সেই অংশত বাস কৰা মানুহৰ জনগোষ্ঠীয় গোটবোৰৰ মাজত এক সাংস্কৃতিক, পাৰিপাৰ্শ্বিক, ঐতিহাসিক আৰু সামাজিক সম্পৰ্ক সৃষ্টি কৰে।

নেপথ্য

উত্তৰ-পূব ভাৰতৰ (প্ৰাচীন মণিপুৰ)দূৰকোণত প’লো আৰম্ভ হৈছিল। তাত বহু শতিকা ধৰি ইয়াৰ বিকাশ ঘটিছে। একে সময়তে, মণিপুৰৰ ইতিহাসত নাৰী সৱলীকৰণ অতি সক্ৰিয় হৈ আছিল। "ডটাৰছ অৱ প'ল' গ'ড"ৰ নিৰ্মাতা ৰূপা বৰুৱাই এই তথ্যবোৰৰ প্ৰতি আগ্ৰহ প্ৰকাশ কৰিছিল। সেয়েহে, তেওঁ এই প্ৰকল্পটোৰ জৰিয়তে এই দিশত কাম কৰিবলৈ মন মেলিছিল। এইসমূহ হৈছে:

স্থানসমূহ
মাহ
বছৰ
বাল্টিমোৰ মেৰিলেণ্ড
জানুৱাৰী
২০১৯
কেমডেন দক্ষিণ কেৰ'লিনা
ফেব্ৰুৱাৰী
২০১৯
চাণ্টা ফে নিউ মেক্সিকো
মাৰ্চ্চ
২০১৯
মিডভিল পেনচিলভেনিয়া
এপ্ৰিল
২০১৯
কানাডা
ছেপ্টেম্বৰ
২০১৯
স্কটছডেল এৰিজোনা
ছেপ্টেম্বৰ
২০১৯

প্ৰদৰ্শন

সমগ্ৰ বিশ্বতে আয়োজিত বহুতো আন্তঃৰাষ্ট্ৰীয় চলচ্চিত্ৰ মহোৎসৱত এই চলচ্চিত্ৰখনে আনুষ্ঠানিকভাৱে প্ৰৱেশ লাভ কৰে।এইসমূহৰ ভিতৰত আছে:
অফিচিয়েল প্ৰৱেশ
ঋতুবোৰ
স্থানসমূহ
ইকুয়াছ নিউয়ৰ্ক চলচ্চিত্ৰ মহোৎসৱ
ডিচেম্বৰ ২০১৮
নিউয়ৰ্ক
ৰাজস্থান আন্তঃৰাষ্ট্ৰীয় চলচ্চিত্ৰ মহোৎসৱ
জানুৱাৰী ২০১৯
জয়পুৰ, ৰাজস্থান
উত্তৰ-পূব চলচ্চিত্ৰ মহোৎসৱ পুনে (ভাৰতীয় ৰাষ্ট্ৰীয় চলচ্চিত্ৰ আৰ্কাইভৰ সহযোগত)
ফেব্ৰুৱাৰী ২০১৯
পুনে, মহাৰাষ্ট্ৰ
এছিয়াৰ মহিলা চলচ্চিত্ৰ মহোৎসৱ
মাৰ্চ ২০১৯
নতুন দিল্লী, ভাৰত
ব্ৰিটেইনৰ এছিয়ান চলচ্চিত্ৰ মহোৎসৱ
মাৰ্চ ২০১৯
যুক্তৰাজ্য
নিউয়ৰ্ক ইণ্ডিয়ান ফিল্ম ফেষ্টিভেল
মে’ ২০১৯
New York
দক্ষিণ এছিয়াৰ চলচ্চিত্ৰ মহোৎসৱ
২০১৯
ভেংকুৱাৰ
তাছবীৰ দক্ষিণ এছিয়ান চলচ্চিত্ৰ মহোৎসৱ
২০১৯
ছিয়াটল
দক্ষিণ এছিয়াৰ চলচ্চিত্ৰ মহোৎসৱ
২০১৯
মণ্ট্ৰিয়েল
ব্ৰহ্মপুত্ৰ চলচ্চিত্ৰ মহোৎসৱ
২০১৯
ভাৰত
ডি চি দক্ষিণ এছিয়ান চলচ্চিত্ৰ মহোৎসৱ
২০১৯
-
ভাৰতীয় চলচ্চিত্ৰ মহোৎসৱ
২০১৯
হিউষ্টন
মাষ্টাৰ্ড দক্ষিণ এছিয়ান চলচ্চিত্ৰ মহোৎসৱ
২০১৯
ফিলাডেলফিয়া
বুছান আন্তঃৰাষ্ট্ৰীয় পশু অধিকাৰ চলচ্চিত্ৰ মহোৎসৱ
-
-

বঁটা

চলচ্চিত্ৰখনে বিশ্বৰ বিভিন্ন দেশত অনুষ্ঠিত ৫খন আন্তঃৰাষ্ট্ৰীয় চলচ্চিত্ৰ মহোৎসৱত ৬টা আন্তঃৰাষ্ট্ৰীয় বঁটা লাভ কৰিছিল।

তথ্যসূত্ৰ

শ্ৰেণী:জনপ্ৰিয় সংস্কৃতিত মেইটেই লোককথা
শ্ৰেণী:মেইটেই সংস্কৃতিত নাৰী
শ্ৰেণী:ইংৰাজী ভাষাৰ ভাৰতীয় চলচ্চিত্ৰ